GULF ผุดบ.ย่อยใหม่ “Gulf Energy Mauritius” ในมอริเชียส ลุยธุรกิจโฮลดิ้งพลังงาน
GULF ผุดบ.ย่อยใหม่ “Gulf Energy Mauritius” ในมอริเชียส ลุยธุรกิจโฮลดิ้งด้านพลังงาน
14 ก.ย. 2561

บริษัท บมจ.กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF เปิดเผยว่า เมื่อวานนี้ (13 ก.ย.) ที่ประชุมคณะกรรมการบริษัท มีมติอนุมัติให้จัดตั้งบริษัทย่อย Gulf Energy Mauritius Company Limited ในสาธารณรัฐมอริเชียส ด้วยทุนจดทะเบียน 100,000 เหรียญสหรัฐฯ โดยบริษัทจะถือหุ้นทางอ้อมในสัดส่วน 100%
โดยบริษัทย่อยดังกล่าวจัดตั้งขึ้นเพื่อประกอบธุรกิจถือหุ้นในบริษัทที่ประกอบธุรกิจพลังงาน และ/หรือธุรกิจอื่น ๆ (Holding Company) รวมถึงให้การสนับสนุนทางการเงินแก่บริษัทย่อย บริษัทร่วม และ/หรือบริษัทในเครือของกลุ่มบริษัท เพื่อให้แผนการลงทุนในต่างประเทศเป็นไปอย่างมีประสิทธิภาพและเกิดประโยชน์สูงสุดแก่ผู้ถือหุ้น